CELEX: 32016R0293
Language: bg
Date: 2016-03-01 00:00:00
Title: Регламент (ЕС) 2016/293 на Комисията от 1 март 2016 година за изменение на Регламент (ЕО) № 850/2004 на Европейския парламент и на Съвета относно устойчивите органични замърсители, изразяващо се в изменение на приложение I (Текст от значение за ЕИП)

2.3.2016   
            
            
               BG
            
            
               Официален вестник на Европейския съюз
            
            
               L 55/4
            
         РЕГЛАМЕНТ (ЕС) 2016/293 НА КОМИСИЯТА
   от 1 март 2016 година
   за изменение на Регламент (ЕО) № 850/2004 на Европейския парламент и на Съвета относно устойчивите органични замърсители, изразяващо се в изменение на приложение I
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители и за изменение на Директива 79/117/ЕИО (1), и по-специално член 14, параграф 1 от него,
   като има предвид, че:
   
               (1)
            
            
               С Регламент (ЕО) № 850/2004 в законодателството на ЕС бяха въведени ангажиментите на Съюза, установени в Стокхолмската конвенция за устойчивите органични замърсители (наричана по-долу „Конвенцията“), одобрена с Решение 2006/507/ЕО на Съвета (2), и в Протокола за устойчивите органични замърсители (наричан по-долу „Протоколът“) към Конвенцията от 1979 г. за трансграничното замърсяване на въздуха на далечни разстояния, одобрен с Решение 2004/259/ЕО на Съвета (3).
            
         
               (2)
            
            
               Приложение А към Конвенцията (елиминиране) съдържа наименованията на химичните вещества, чието производство, употреба, внос и износ следва да бъдат забранени и по отношение на които следва да бъдат взети правни и административни мерки с цел тяхното елиминиране.
            
         
               (3)
            
            
               На шестото си заседание Конференцията на страните по Конвенцията реши в съответствие с член 8, параграф 9 от Конвенцията да измени приложение А към Конвенцията с цел включване на хексабромоциклододекан (HBCDD) в посоченото приложение. Това изменение съдържа специфичнo изключениe по отношение на производството и употребата на HBCDD в експандирания полистирен и екстудирания полистирен в сгради.
            
         
               (4)
            
            
               Съгласно член 22, параграф 3 от Конвенцията измененията на приложения А, Б и В към нея влизат в сила една година след датата на съобщаване на съответното изменение от депозитаря, като по отношение на HBCDD този срок изтече на 26 ноември 2014 г.
            
         
               (5)
            
            
               В съответствие с член 14, параграф 1 от Регламент (ЕО) № 850/2004 HBCDD следва да бъде включен в приложение I към посочения регламент, за да може забраната за производство, употреба, внос и износ на това вещество да влезе в действие в Съюза.
            
         
               (6)
            
            
               Понастоящем HBCDD е включен в приложение XIV към Регламент (ЕО) № 1907/2006 на Европейския парламент и на Съвета (4), поради което след 21 август 2015 г. HBCDD може да бъде пускан на пазара или употребяван само ако пускането на пазара или употребата са били разрешени в съответствие с дял VII на Регламент (ЕО) № 1907/2006, или ако преди 21 февруари 2014 г. вече е било подадено заявление за такова разрешение и решението по заявлението все още не е взето.
            
         
               (7)
            
            
               Вследствие на разпоредбите на дял VII от Регламент (ЕО) № 1907/2006, които се прилагат към HBCDD от 21 август 2015 г., на 25 ноември 2014 г. Комисията е уведомила в съответствие с член 22, параграф 3, буква б) от Конвенцията депозитаря на конвенцията, че Съюзът не може да приеме изменението на приложение А към Конвенцията преди 21 август 2015 г. Тъй като понастоящем тази дата вече е отминала, HBCDD следва да се въведе в списъка в приложение I към Регламент (ЕО) № 850/2004.
            
         
               (8)
            
            
               Всяко разрешение, издадено за употреба или пускане на пазара на HBCDD, следва да бъде ограничено до обхвата на специфичното изключение, предвидено в изменението на приложение А към Конвенцията, което разрешава употребата на HBCDD единствено в експандиран полистирен и екструдиран полистирен в сгради и неговото производство само за тази цел. Тъй като в Съюза не беше получено заявление съгласно Регламент (ЕО) № 1907/2006 за разрешение за употреба на HBCDD в производството на екструдиран полистирен, разрешаването на тази употреба следва да се прекрати.
            
         
               (9)
            
            
               В изменението на приложение А към Конвенцията и по-конкретно във въведената в него нова част VII, се изисква освен това експандираният полистирен и екструдираният полистирен, съдържащи HBCDD, които се предлагат на пазара в Съюза, да могат да бъдат лесно идентифицирани през целия цикъл на използване на тези материали чрез етикетиране или други средства. Следва да се осигури изпълнението на това изискване в Съюза.
            
         
               (10)
            
            
               За да се засили практическото прилагане и последователното правоприлагане в Европейския съюз на забраната, посочена в член 3 от Регламент (ЕО) № 850/2004, трябва да се определи праг за HBCDD, ако веществото присъства непреднамерено като следи от замърсител във вещества, препарати и изделия. За да се вземат предвид техническите нововъведения, посоченият праг следва да бъде преразгледан от Комисията в рамките на три години от датата на влизане в сила на настоящия регламент с оглед на намаляване на прага.
            
         
               (11)
            
            
               Приложение I към Регламент (ЕО) № 850/2004 следва да бъде изменено, за да се посочи в съответствие с член 4, параграф 4 от Конвенцията, че срокът на специфичното изключение за HBCDD изтича на 26 ноември 2019 г., т.е. пет години след датата на влизане в сила на Конвенцията по отношение на HBCDD, освен ако Съюзът не е нотифицирал на секретариата по-ранен краен срок и не го е посочил в регистъра на специфичните изключения.
            
         
               (12)
            
            
               С цел да се предостави преходен период за адаптиране към правилата по настоящия регламент, забраната в член 3 от Регламент (ЕО) № 850/2004 следва да не се прилага към съдържащи HBCDD изделия от експандиран полистирен и екструдиран полистирен, произведени преди или на датата на влизане в сила на настоящия регламент и до три месеца след датата на неговото влизане в сила.
            
         
               (13)
            
            
               Необходимо е да се поясни, че забраната за производство, пускане на пазара и употреба, посочена в член 3 от Регламент (ЕО) № 850/2004, а също и изискването за идентификация, посочено в съображение 9, не следва да се прилагат за изделия, съдържащи HBCDD, които вече са в употреба към датата на влизане в сила на настоящия регламент.
            
         
               (14)
            
            
               В случаите когато употребата на HBCDD в изделия от експандиран полистирен е била разрешена в съответствие с дял VII от Регламент (ЕО) № 1907/2006, вносът и употребата на изделия от експандиран полистирен, съдържащи HBCDD, следва също да бъдат разрешени за периода на валидност на разрешението.
            
         
               (15)
            
            
               Комитетът, създаден по силата на член 29 на Директива 67/548/ЕИО на Съвета (5), не представи становище по отношение на мерките, предвидени в настоящия регламент, и поради това Комисията представи на Съвета предложение, свързано с посочените мерки, и го изпрати и на Европейския парламент. Съветът не се произнесе в двумесечния срок, предвиден в член 5а от Решение 1999/468/ЕО на Съвета (6), и поради това Комисията незабавно внесе предложението в Европейския парламент. Тъй като Европейският парламент не се противопостави на предложението в срок от четири месеца след датата, на която то е било първоначално изпратено на Европейския парламент, Комисията следва да приеме предложението,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 850/2004 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 март 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 158, 30.4.2004 г., стр. 7.
   
      (2)  Решение 2006/507/ЕО на Съвета от 14 октомври 2004 г. за сключване от името на Европейската общност на Стокхолмската конвенция за устойчивите органични замърсители (ОВ L 209, 31.7.2006 г., стр. 1).
   
      (3)  Решение 2004/259/ЕО на Съвета от 19 февруари 2004 г. относно сключването от името на Европейската общност на Протокола за устойчивите органични замърсители към Конвенцията от 1979 година за трансгранично замърсяване на въздуха на далечни разстояния (ОВ L 81, 19.3.2004 г., стр. 35).
   
      (4)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).
   
      (5)  Директива 67/548/ЕИО на Съвета от 27 юни 1967 г. за сближаването на законовите, подзаконовите и административните разпоредби относно класификацията, опаковането и етикетирането на опасни вещества (ОВ 196, 16.8.1967 г., стр. 1).
   
      (6)  Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (ОВ L 184, 17.7.1999 г., стр. 23).
   
      ПРИЛОЖЕНИЕ
      В част A на приложение I към Регламент (ЕО) № 850/2004 се добавя следното вписване:
      
         
                     Вещество
                  
                  
                     CAS №
                  
                  
                     ЕО №
                  
                  
                     Специфично изключение за употреба като междинен продукт или други спецификации
                  
               
                     „Хексабромоциклододекан
                     „Хексабромоциклододекан“ означава: Хексабромоциклододекан, 1,2,5,6,9,10-хексабромоциклододекан и неговите основни диастереоизомери: алфа- хексабромоциклододекан; бета-хексабромоциклододекан; гама-хексабромоциклододекан
                  
                  
                     25637-99-4,
                     3194-55-6,
                     134237-50-6,
                     134237-51-7,
                     134237-52-8,
                  
                  
                     247-148-4,
                     221-695-9
                  
                  
                     
                                 1.
                              
                              
                                 За целите на настоящото вписване член 4, параграф 1, буква б) се прилага за хексабромоциклододекан в концентрации по-ниски или равни на 100 mg/kg (0,01 тегловни %), когато веществото се среща във вещества, препарати, изделия или като съставка на забавящи горенето части на изделия, като посоченият праг подлежи на преразглеждане от страна на Комисията до 22 март 2019 г.
                              
                           
                                 2.
                              
                              
                                 Употребата на хексабромоциклододекан, самостоятелно или в препарати при производството на изделия от експандиран полистирен, а също и производството и пускането на пазара на хексабромоциклододекан за такъв вид употреба се разрешава, при условие че този вид употреба е разрешен в съответствие с дял VII от Регламент (ЕО) № 1907/2006 на Европейския парламант и на Съвета (1), или че е обект на заявление за разрешаване, подадено до 21 февруари 2014 г., и все още се очаква решение по това заявление.
                                 Пускането на пазара и употребата на хексабромоциклододекан — самостоятелно или в препарати, в съответствие с настоящата точка се разрешава само до 26 ноември 2019 г., или, ако е разрешено до по-ранна дата, до датата на изтичане на срока за преразглеждане, посочена в решение за предоставяне на разрешение, или до датата на оттегляне на това разрешение в съответствие с дял VII от Регламент (ЕО) № 1907/2006.
                                 Пускането на пазара и използването в сгради на изделия от експандиран полистирен, които съдържат като съставка хексабромоциклододекан и са произведени в съответствие с изключението, предвидено в настоящата точка, е разрешено до 6 месеца след датата на изтичане на срока на действие на изключението. Изделията, които вече са били в употреба към тази дата, могат да продължат да се използват.
                              
                           
                                 3.
                              
                              
                                 Без да се засяга изключението по точка 2, пускането на пазара и употребата в сгради на изделия от експандиран полистирен и ектрудиран полистирен, които съдържат като съставка хексабромоциклододекан и са произведени преди или на 22 март 2016 г. се разрешава до 22 юни 2016 г. Точка 6 се прилага все едно, че посочените изделия са произведени съгласно изключението по точка 2.
                              
                           
                                 4.
                              
                              
                                 Изделията, съдържащи като съставка хексабромоциклододекан, които са били в употреба преди или на 22 март 2016 г., може да продължат да се използват и да се предлагат на пазара, като не се прилага точка 6. Към посочените изделия се прилага член 4, параграф 2, трета и четвърта алинея.
                              
                           
                                 5.
                              
                              
                                 Пускането на пазара и употребата в сгради на вносни изделия, изработени от експандиран полистирен, които съдържат като съставка хексабромоциклододекан, се разрешава до датата на изтичане на изключението по точка 2, а точка 6 се прилага все едно, че тези изделия са били произведени съгласно изключението по точка 2. Изделията, които вече са били в употреба към тази дата, могат да продължат да се използват.
                              
                           
                                 6.
                              
                              
                                 Без да се засяга прилагането на други разпоредби на Съюза за класификацията, опаковането и етикетирането на вещества и смеси, експандираният полистирен, в който се използва хексабромоциклододекан съгласно изключението по точка 2, трябва да може да бъде идентифициран чрез етикетиране или чрез други средства през целия цикъл на използване на изделията.
                              
                           
               
      
         (1)  Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1)“